stanford-oval/wikipedia huggingface dataset:
אוריקון

| --- | --- |

 תחום:  תעשיית המוזיקה 
 מדינה:  יפן 
 מטה הארגון:  רופונגי 
 עובדים:  203 (נכון ל־31 במרץ 2015) 
 תקופת הפעילות:  1999–הווה (כ־25 שנים) 
 www.oricon.co.jp
 
אוריקון (Oricon) היא חברה המספקת סטטיסטיקות ומידע על תעשיית המוזיקה ותעשיות מדיה אחרות ביפן.
הנתונים של מצעדי הפזמונים של Oricon, שמפורסמים מדי יום שלישי, נלקחים מכ-39,700 חנויות קמעונאיות (נכון לאפריל 2011) ומספקים דירוגי מכירות של סינגלים, אלבומי מוזיקה, DVD, ספרים, משחק מחשב ומוצרי בידור אחרים המבוססים על טבלאות שבועיות.‏ Oricon גם מפרסמת דירוגי פופולריות מבוססי סקרים לסרטוני פרסומות.
מחלוקת

בשנת 2006, Oricon תבעה את העיתונאי הירומיצ'י אוגאיה כאשר צוטט במאמר במגזין Saizo (או Cyso) כמי שמרמז ש-Oricon עושה מניפולציות על הסטטיסטיקות שלה כדי להועיל לחברות תקליטים מסוימות, במיוחד ל-Johnny & Associates (אנ'). אוגאיה טען כי התביעה היא תביעת השתקה. התביעה, שהגישה Oricon, ב-17 בנובמבר 2006, האשימה את אוגאיה ב-"הערות מרושעות" ודרשה פיצויים בסך 50 מיליון ין (כ-318,000 יורו). בריאיון שנתן אוגאיה מאוחר יותר, הוא המשיך להטיל ספק ב-Oricon, בעיקר בשל הטענה שהשיטות הסטטיסטיות שלה אינן שקופות. ארגונים חוץ-ממשלתיים רבים, כולל עיתונאים ללא גבולות, גינו את התביעה כהפרה של חופש הביטוי. בית המשפט המחוזי בטוקיו חייב בתחילה את אוגאיה לשלם מיליון ין (כ-7,400 יורו) פיצויים. אוגאיה ערער לבית המשפט העליון של יפן. מאוחר יותר ביטלה Oricon את ההאשמות, לאחר קרב של 33 חודשים. נגד העיתונאי לא הוגש כתב אישום פלילי.
ביטול התביעה הוא מקרה נדיר ביפן כי כ-0.1% מהתיקים שהסתיימו בשנת 2007 נעשו על ידי ביטול ההאשמות על ידי התובע.
מצעדים

מצעד מוזיקה
| שם מצעד | תאריך פעילות |
| --- | --- |
מצעד הסינגלים: 4 בינואר 1968 – הווה
מצעד האלבומים: 5 באוקטובר 1987 – הווה
מצעד הקריוקי: 26 בדצמבר 1994 – הווה
מצעד ה-DVD: 5 באפריל 1999 – הווה
מצעד הספרים: 7 באפריל 2008 – הווה
מצעד הקומיקס: 6 בפברואר 1995 – 26 במרץ 2001; 7 באפריל 2008 – הווה
מצעד הבונקובון: 7 באפריל 2008 – הווה
מצעד הבלו-ריי: 7 בספטמבר 2008 – הווה
מצעד ה-DVD והבלו-ריי המוזיקלי: 14 באוקטובר 2013 – הווה
מצעד אלבומי הלהיטים הארוכים: 2 באפריל 2001 – הווה
מצעד האלבומים הדיגיטליים: 14 בנובמבר 2016 – הווה
מצעד הסינגלים הדיגיטלי: 25 בדצמבר 2017 – הווה
מצעד הסטרימינג: 24 בדצמבר 2018 – הווה
מצעד האלבומים המשולב: 24 בדצמבר 2018 – הווה
מצעד הסינגלים המשולב: 24 בדצמבר 2018 – הווה
מצעד האריכי-נגן: 5 בינואר 1970 – 27 בנובמבר 1989
מצעד קלטות השמע: 2 בדצמבר 1974 – 24 באפריל 1978
מצעד קלטות 8 הרצועות: 2 בדצמבר 1974 – 24 באפריל 1978
מצעד התקליטורים: 6 בפברואר 1984 – 21 באפריל 1997
מצעד הלייזרדיסקים: 6 בפברואר 1984 – 31 בינואר 2000
מצעד הווידאו: 6 בפברואר 1984 – 30 במאי 2005
מצעד ה-VHD: 6 בפברואר 1984 – 27 בנובמבר 1989
מצעד המינידיסקים: 1994
מצעד תוכנות המשחקים: 20 בפברואר 1995 – 28 בנובמבר 2005
מצעד כלל הפורמטים: 24 במאי 1984 – 2 באפריל 2001
מצעד המדיה החדשה: ינואר 2004 – 2005
מצעד הרצועות: 6 בספטמבר 2004 – 31 באוגוסט 2008
הערות שוליים

↑  "Policy of the Oricon Weekly Charts". oricon.co.jp. ארכיון מ-2014-12-07. נבדק ב-5 בינואר 2008. {{cite web}}:  (עזרה)
↑  Ronald (2018-08-31). "Oricon to Create Combined and Streaming Charts". ARAMA! JAPAN (באנגלית אמריקאית). ארכיון מ-2022-10-12. נבדק ב-2019-06-17.
↑  "Official Site of Oricon Charts". oricon.co.jp. ארכיון מ-2011-05-13. נבדק ב-2022-04-21.
↑  Prideaux, Eric (8 בפברואר 2007). "Libel suit attacks free speech: defendant" – via Japan Times Online. {{cite web}}:  (עזרה)
↑  "Abandonment of the claim against a Japanese journalist | Reporters without borders". RSF (באנגלית). 2009-08-06. ארכיון מ-2020-10-03. נבדק ב-2020-05-20.
↑  "Abandonment of the claim against a Japanese journalist - Reporters without borders". RSF. אורכב מ-המקור ב-2016-03-20. נבדק ב-2022-04-21.
| מצעדי מוזיקה |
| --- | --- | --- |
| אפריקה | דרום אפריקה • המזרח התיכון וצפון אפריקה • ניגריה |  |
| אסיה | אינדונזיה • הודו • הונג קונג • המזרח התיכון וצפון אפריקה • הפיליפינים • וייטנאם • טאיוואן • יפן • ישראל • לבנון • סין • פקיסטן • קוריאה הדרומית • תאילנד |  |
| אירופה | אוסטריה • אוקראינה • איטליה • אירלנד • אסטוניה • בלגיה • גרמניה • דנמרק • הולנד (הולנד טופ 40 • מצעדי הולנד) • הונגריה • הממלכה המאוחדת • טורקיה • יוון • ליטא • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קפריסין • קרואטיה (שירי קרואטיה • טופ ליסטה) • רומניה • רוסיה • שוודיה • שווייץ |  |
| אמריקה הצפונית | ארצות הברית • מקסיקו (איירפליי • שירי מקסיקו • טופ 100 • מוניטור לטינו) • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל (טופ 100 ברזיל • שירי ברזיל • ברזיל הוט 100) • ונצואלה • סורינאם • פרגוואי • פרו • קולומביה |  |
| אמריקה המרכזית | אמריקה המרכזית • הונדורס • קוסטה ריקה |  |
| --- | --- |
בקרת זהויות :  NDL: 01058545  VIAF: 254855442   WorldCat (עם VIAF): 254855442
אוריקה

אוריקה היא תצורה עתידית אפשרית של יבשת-על. זוהי אחת מארבע יבשות העל שצפויות להיווצר בתוך 200 מיליון שנה. האחרות הן פנגיאה פרוקסימה, אמאסיה ונובופנגיאה. ההשערה של אוריקה נוצרה על ידי חוקרים במגזין הגאולוגי בעקבות מחקר של האיחוד הגיאופיזי האמריקני שקשר בין כוח גאות והשפל למחזור יבשות העל. המחקר ציין כי "כאשר לוחות טקטוניים מחליקים, שוקעים ומעבירים את יבשות כדור הארץ ליצירת שטחי יבשת גדולים, או יבשות-על, אגני האוקיינוס נפתחים ונסגרים במקביל. כאשר אגנים אלו משנים צורה, הם יכולים לקבל צורות המגבירות ומעצימות את הגאות והשפל שלהם."
היווצרות

על פי השערת אוריקה, גם האוקיינוס האטלנטי וגם האוקיינוס השקט ייסגרו, ואוקיינוס חדש יחליף את שניהם. ההשערה קובעת כי השבר הפאן-אסייתי החותך כעת מהודו לאזור הארקטי, יפצל את אירואסיה לשניים ליצירת האוקיינוס החדש. התנועה הצפונית הנוכחית של אוסטרליה ואנטארקטיקה תגרום להם להתנגש במזרח אירואסיה ויבשת אמריקה לסגירת האוקיינוס השקט, ואילו מערב אירואסיה ואפריקה יתנגשו עם אמריקה בצד השני לסגירת האוקיינוס האטלנטי.
תרחישים אלטרנטיביים

הפליאוגולוג רונלד בלייקי תיאר את 15 עד 85 מיליון השנים הבאות של ההתפתחות הטקטונית כמושבתת למדי וצפויה, ללא היווצרות על-יבשת. מעבר לכך, הוא מזהיר כי התיעוד הגאולוגי מלא בתזוזות בלתי צפויות בפעילות הטקטונית ההופכות תחזיות נוספות לתחזיות "מאוד מאוד ספקולטיביות". שלוש יבשות-על היפותטיות — "אמאסיה", "פנגיאה פרוקסימה" של כריסטופר סקוטיס של, ו"נובופנגיאה" של רוי ליברמור — תוארו לראשונה בכתבה במגזין ניו סיינטיסט מחודש אוקטובר 2007.
ראו גם

טקטוניקת הלוחות
נדידת היבשות
הערות שוליים

↑  Duarte, João; Schellart, Wouter; Rosas, Filipe (3 באוקטובר 2016). "The future of Earth's oceans: consequences of subduction initiation in the Atlantic and implications for supercontinent formation". Geological Magazine. 155: 45–58. {{cite journal}}:  (עזרה)
↑  "Study proposed link between formation of supercontinents, strength of ocean tides". AGU.org. 11 באפריל 2018. {{cite web}}:  (עזרה)
↑  Manaugh, Geoff; Twiley, Nicola (23 בספטמבר 2013). "What Did the Continents Look Like Millions of Years Ago?". The Atlantic. נבדק ב-2014-07-22. {{cite web}}:  (עזרה)
↑  Williams, Caroline; Nield, Ted (20 באוקטובר 2007). "Pangaea, the comeback". New Scientist. אורכב מ-המקור ב-13 באפריל 2008. נבדק ב-4 באוגוסט 2016. {{cite news}}:  (עזרה)
איזמאילובו

נפת איזמאילובו (ברוסית: район Измайлово) היא נפה במחוז המזרחי של העיר הפדרלית מוסקבה, שברוסיה. שטחה הוא 15.24 קמ"ר ואוכלוסייתה מונה 107,883 תושבים (2020).
אתרים ראויים לציון

קרמלין איזמאילובו
מלון איזמאילובו
החלק המערבי של פארק איזמאילובסקי שנחשב לפארק העירוני הכי גדול באירופה
האוניברסיטה הרוסית הממלכתית לתרבות גופנית, ספורט, נוער ותיירות
אצטדיון איזמאילובו
תיאטרון של הבעות פנים ומחווה גופנית
שוק צ'רקיזובו
תחנת המטרו פרטיזנסקאיה
הערות שוליים

↑  https://izi.travel/ru/3fd1-izmaylovskiy-park/ru
ערך זה הוא קצרמרבנושא מוסקבה. אתם מוזמנים לתרום לוויקיפדיה ו.
איזלר סולומון

| --- | --- |

 לידה:  11 בינואר 1910 סיינט פול, ארצות הברית 
 פטירה:  6 בדצמבר 1987 (בגיל 77) פורט ויין, ארצות הברית 
 מוקד פעילות:  ארצות הברית 
 סוגה:  מוזיקה קלאסית 
 שפה מועדפת:  אנגלית 
 פרסים והוקרה:  פרס דיטסון לניצוח 
 
איזלר סולומון (באנגלית: Izler Solomon; ‏11 בינואר 1910 - 6 בדצמבר 1987) היה מנצח אמריקאי, שעיקר פעילותו התנהלה במערב התיכון של ארצות הברית.
חייו

סולומון נולד בסיינט פול, מינסוטה. בשנת 1936 החל לנצח על התזמורת הסימפונית של אילינוי ובמשרה זו כיהן עד 1941. באילינוי ניצח בהופעות בכורה על יותר מ-150 יצירות אמריקאיות. בשנים הבאות היה מנהל מוזיקלי של התזמורת הפילהרמונית של קולומבוס, אוהיו (1941 - 1949) ושל התזמורת הסימפונית של אינדיאנפוליס (1956 - 1976). כמנצח אורח הופיע סולומון עם תזמורת פילדלפיה, התזמורת הסימפונית של שיקגו, התזמורת הפילהרמונית הישראלית והפילהרמונית של אוניברסיטת אינדיאנה. הקריירה שלו נקטעה בבת אחת בגלל אירוע מוחי, שפקד אותו בשנת 1976.
סולומון הוציא כמה וכמה הקלטות משובחות, ביניהן הקלטת ביצוע הבכורה העולמי של הקונצ'רטו השני לכינור של מקס ברוך, עם התזמורת הסימפונית של RCA ויקטור ויאשה חפץ כסולן בשנת 1954.
אירווינג סטון

| --- | --- |
אין תמונה חופשית
 לידה:  14 ביולי 1903 סן פרנסיסקו, ארצות הברית 
 פטירה:  26 באוגוסט 1989 (בגיל 86) לוס אנג'לס, ארצות הברית 
 מדינה:  ארצות הברית 
 מקום לימודים:  אוניברסיטת דרום קליפורניה, אוניברסיטת קליפורניה בברקלי, תיכון מניואל ארטס 
 שפות היצירה:  אנגלית 
 יצירות בולטות:  Sailor on Horseback 
 תקופת הפעילות:  מ-1934 
 פרסים והוקרה:  פרס צלחת הזהב (1970) 
 
אירווינג סטון (באנגלית Irving Stone; ‏14 ביולי 1903 - 26 באוגוסט 1989) הוא סופר אמריקאי שנודע ברומנים הביוגרפים שכתב על אישים מפורסמים. נולד בקליפורניה, דור שלישי למשפחה יהודית.
כתיבתו של סטון עשירה ומעמיקה ומצליחה להעביר את רוח התקופה היטב. היא מתאפיינת בפרטים, ברוחב יריעה ולעיתים אף אהדה מוסווית למושא הכתיבה. מבין האישים עליהם כתב: מיכלאנג'לו, זיגמונד פרויד, וינסנט ואן גוך, ג'ק לונדון, ג'ון נובל, צ'ארלס דרווין, קאמי פיסארו ועוד.
פסגת יצירתו של סטון היא חיי מיכלאנג'לו (1961), אפוס רחב-יריעה המתאר את תקופתו וחייו של האמן והאדריכל האיטלקי בן תקופת הרנסאנס. לצורך כתיבת הספר שהה סטון מספר שנים באיטליה. על ספרו זה זכה לאות הוקרה מהממשלה האיטלקית על תרומתו למורשת התרבותית של איטליה. הספר הוסרט בכיכובו של צ'ארלטון הסטון.
תרגומים לעברית

הספן על גבי הסוס, ביוגרפיה של ג'ק לונדון, בתרגום רפאל אליעז, הקיבוץ הארצי, 1943
חיי מיכלאנג'לו, רומן ביוגרפי, תרגם שמואל שניצר, עם עובד, 1972
התאווה לחיים, רומן ביוגרפי על וינסנט ואן גוך בתרגום משה זינגר, זמורה, 1987
לצד הנרדפים, ביוגרפיה של קלרנס דרו, תרגום ע. וא. בן-נחום, הוצאת מ. מזרחי 1962
האהבה היא נצחית, ביוגרפיה של אברהם לינקולן, בתרגום שרה רזי, הוצאת עידית 1957
בת האלמוות, ביוגרפיה של ג'סי בנטון פרימונט בתרגום מנשה הדד (יונתן רטוש), הוצאת מ. ניומן 1957
איגוד תעשיית ההקלטות המרכז-אמריקאי

| --- | --- |

 מדינה:  אמריקה המרכזית 
 מטה הארגון:  קוסטה ריקה 
 תקופת הפעילות:  2021–הווה (כ־3 שנים) 
 cfc-musica.com
 
איגוד תעשיית ההקלטות המרכז-אמריקאי (בספרדית: Certificación Fonográfica Centroamericana; בראשי תיבות: CFC) הוא הארגון המרכזי המייצג את ענף ההקלטות של מדינות אמריקה המרכזית (בליז, קוסטה ריקה, אל סלוודור, גואטמלה, פנמה, הונדורס וניקרגואה).
תעודות על סך צפיות

האיגוד מעניק דרגות הישגים על סמך הזרמת מוזיקה בלבד:
זהב: 3,500,000 השמעות
פלטינה: 7,000,000 השמעות
יהלום: 35,000,000 השמעות
ראו גם

Monitor Latino
איגוד תעשיית ההקלטות בקוסטה ריקה
הערות שוליים

↑  "Inicio". Certificaciones Fonográficas Centroamericanas (בMexican Spanish). ארכיון מ-2021-09-01. נבדק ב-2 באפריל 2022. {{cite web}}:  (עזרה)
↑  "Certifications". Certificaciones Fonográficas Centroamericanas (בMexican Spanish). ארכיון מ-2022-04-03. נבדק ב-2 באפריל 2022. {{cite web}}:  (עזרה)
אירווינג סלדינו

אירווינג סלדינו (בספרדית: Irving Jahir Saladino Aranda; נולד ב-23 בינואר 1983) הוא אתלט פנמי, אלוף אולימפי (בייג'ינג 2008) ואלוף עולם (אוסקה 2007) בקפיצה לרוחק. הספורטאי הפנמי היחידי שזכה במדליית זהב אולימפית וכן האתלט היחידי שזכה במדליית זהב ממרכז אמריקה. שיאו האישי בקפיצה לרוחק, 8.73 מטר, היא התוצאה השמינית בטיבה בכל הזמנים.
ביוגרפיה

סלדינו נולד בקולון, פנמה.
באליפות העולם באתלטיקה באולם, שנערכה במוסקבה, רוסיה במרץ 2006 זכה סלדינו במדליית כסף בקפיצה לרוחק בשיא דרום אמריקה חדש באולם, בתוצאה של 8.29 מטר, אחרי איגנסיוס גייסה מגאנה (8.30 מטר) ולפני אנדרו אווה מאיטליה (8.19 מטר). אותה שנה הוא זכה בחמש מתוך שש תחריות ליגת הזהב (אוסלו, רומא, ציריך, בריסל וברלין) וזכה ב-$83,333, הפסדו היחיד היה בפריז שבה סיים שני. כמו כן, הוא קבע בקפיצה לרוחק שיא דרום אמריקה חדש בתוצאה של 8.56 מטר.
במשחקים הפאן-אמריקאיים שנערכו בריו דה ז'ניירו, ברזיל ביולי 2007 זכה סלדינו במדליית זהב בקפיצה לרוחק בתוצאה של 8.28 מטר.
באליפות העולם באתלטיקה 2007 שנערכה באוסקה, יפן זכה סלדינו במדליית זהב בקפיצה לרוחק. הוא הוביל בתחרות לאחר הקפיצה השנייה (8.30 מטר). לאחר מכן בקפיצה השלישית קפץ ל-8.46 מטר מה שנראה כזכייה במדליית זהב. אולם אווה מאיטליה חשב אחרת וקפץ ס"מ אחד רחוק יותר בשיא אישי של 8.47 מטר, בקפיצתו האחרונה. אך הקפיצה האחרונה בתחרות הייתה של סלדינו שקפץ למרחק של 8.57 מטר. במדליית הארד זכה אלוף העולם הכפול והאלוף האולימפי דווייט פיליפס מארצות הברית (8.30 מטר).
במאי 2008 קבע סלדינו שיא דרום אמריקה חדש בקפיצה לרוחק בתוצאה של 8.73 מטר.
באולימפיאדת בייג'ינג (2008) זכה סלדינו במדליית זהב בקפיצה לרוחק בתוצאה של 8.34 מטר, לפני גודפרי חוטסו מוקואנה מדרום אפריקה (8.24 מטר) ואיברהים קאמג'ו מקובה (8.20 מטר).
סלדינו הוכתר כגיבור לאומי וב-21 באוגוסט לאחר ששב לארצו מבייג'ינג, משרדי הממשלה ובתי הספר הציבוריים היו סגורים ונערכה לכבודו צעדה ברחובות פנמה סיטי. נשיא פנמה מרטין טוריחוס העניק לו המחאה על סך של 50,000 דולר.
באליפות העולם באתלטיקה שנערכה בברלין, גרמניה בשנת 2009 סיים סלדינו במקום ה-12 והאחרון בגמר, לאחר שפסל בכל שלושת הניסיונות שלו. בשלב המוקדמות הוא עלה מהמקום הרביעי כשקפץ למרחק של 8.16 מטר.
אירווינג תלברג

| --- | --- |

 לידה:  30 במאי 1899 ברוקלין, ארצות הברית 
 פטירה:  14 בספטמבר 1936 (בגיל 37) סנטה מוניקה, ארצות הברית 
 מקום קבורה:  פורסט לאון ממוריאל פארק 
 מדינה:  ארצות הברית 
 תקופת הפעילות:  1921–1936 (כ־15 שנים) 
 מקום לימודים:  התיכון לבנים ובנות 
 בן או בת זוג:  נורמה שירר (1927–1936) 
 צאצאים:  אירווינג תלברג הבן, קתרין תלברג 
 פרסים והוקרה:  כוכב בשדרת הכוכבים בהוליווד (8 בפברואר 1960) 
 פרופיל ב-IMDb
 
אירווינג גראנט תלברג (אנגלית: Irving Thalberg‏; 30 במאי 1899 - 14 בספטמבר 1936) היה מפיק סרטים אמריקאי יהודי בשנותיו הראשונות של הקולנוע.
תלברג זכה לכינוי "נער הפלא" בשל גילו הצעיר ובשל יכולתו לבחור את התסריטים, השחקנים וצוות ההפקה הנכונים וליצור סרטים רווחיים ביותר.
ביוגרפיה

נולד בברוקלין ניו יורק למהגרים גרמנים ממוצא יהודי. היה לו לב חלש והוא היה נתון לתחלואות רבות במהלך כל חייו. לאחר שסיים בית ספר תיכון, הוא החל את הקריירה הקולנועית שלו באולפני יוניברסל בתפקיד המזכיר האישי של מייסד האולפנים קרל למל. תלברג היה פיקח ועיקש, ובהגיעו לגיל 21 היה אחראי ההפקה ב"יוניברסל סיטי", אתר האולפנים בקליפורניה. עד מהרה הוא ביסס את עיקשותו כאשר נלחם עם אריך פון שטרוהיים על אורכו של הסרט האילם "Foolish Wives" משנת 1922 ושלט בכל אספקט של ההפקה בסרט "הגיבן מנוטרדאם" משנת 1923. בשנת 1924 הוא עזב את יוניברסל כדי להפוך למנהל ההפקה של אולפני לואי ב. מאייר, שמאוחר יותר אוחדו עם סרטי מטרו לכדי אולפני מטרו גולדווין מאייר (MGM). תלברג מפורסם בעקבות יצירת "שיטת ניהול צוות הפקה" שבה הפקת הסרט מחולקת שווה בשווה בין חברי הצוות (במאים, מפיקים וכיוצא בזה).
הסרט האילם "The Big Parade" משנת 1925 היה הצלחתו האישית הראשונה של תלברג, שעד לשנת 1932 פיקח על כל הפקה ושילב בין הכנות (פרה-פרודקשן) לקדימונים שמדדו את תגובת הקהל לסרט.
בעקבות מחלתו, אך גם בעקבות גישתו הכוחנית, מנהל האולפנים לואי ב. מאייר החליף אותו במפיקים כדייוויד או. סלזניק ווולטר וגנר. תלברג שב לעבוד בשנת 1933, אך כמפיק שותף. בין הסרטים הגדולים שהפיק היו "אנה כריסטי" (1930), "מאטה הארי" ו"השראה" (1931), "גראנד הוטל" ו"כפי שתרצה בי" (1932), "המרד על הבאונטי" ו"ימות סין" (1935), "לילה באופרה" של האחים מרקס, "סן פרנסיסקו", "קאמיל" ו"רומיאו ויוליה" (1936).
בזמן הצטרפותו לסרטי מטרו, תלברג הכיר את השחקנית הקנדי נורמה שירר, שעימה התחתן ב-1927, לאחר שהתגיירה. להם היו שני ילדים, אירווינג ג'וניור (1930-1988) וקתרין (1935-2006). תלברג עצמו נפטר מדלקת ריאות בגיל 37 והוא קבור לצד רעייתו בבית העלמין Forest Lawn Memorial Park, בגלנדייל, קליפורניה.
שמו של תלברג הופיע פעמיים על המסך: "האדמה הטובה" (1937) שבה ניתנה לו הקדשה לזכרו, ו"היה שלום, מר צ'יפס" (1939). הפרס לזכר אירווינג תלברג מוענק לזכרו על ידי האקדמיה האמריקאית לקולנוע.
אורנה שיפריס

| --- | --- |

 לידה:  26 במאי 1984 (בת 40) חיפה, ישראל 
 מדינה:  ישראל 
 פרופיל ב-IMDb
 
אורנה שיפריס (נולדה ב-26 במאי 1984) היא שחקנית ישראלית.
קורות חייה

אורנה שיפריס נולדה וגדלה בחיפה, הקטנה מבין ארבעה אחים. בחטיבת הביניים שרה במשך שלוש שנים בלהקת הנוער "צלילי חוגים". היא הנחתה פינה בתוכנית נוער בערוץ המקומי בחיפה (1998). היא בוגרת מגמת תיאטרון בתיכון לאומנויות ויצו. בתקופת התיכון הציגה במשך שלוש שנים ב"מופע הקולנוע של רוקי". שירתה בצה"ל בבית המשפט הצבאי. לאחר שחרורה מצה"ל שיחקה בתפקיד אורח בסדרה "ילדות רעות". שיפריס למדה בבית צבי (2009-2006). הצגת הבוגרים שלה הייתה "דמעותיה המרות של פטרה פון קאנט", בה שיחקה בתפקיד גבריאלה, בתה הקטנה של פטרה.
בזמן הלימודים היא שיחקה בסרט האימה "טוב שחזרת הבימה" לצד לוסי דובינצ'יק ואייל שכטר (2006).
היא שיחקה בסרט "למה השמש" (2011), מאת ובבימויה של אפרת קאופמן, בו גילמה את דמותה של מעיין, תלמידת אולפנה שמצויה במסע חיפוש עצמי. הסרט זכה כסרט הטוב ביותר בפסטיבל הבינלאומי לסרטי סטודנטים, בו שיפריס גם זכתה בציון לשבח על המשחק (2012).
שיפריס שיחקה בתפקיד הנשי הראשי בסרט האימה הקומי "מורעלים", מאת ובבימויו של דידי לובצקי (2011). ב"מורעלים" גילמה את דמותה של מאיה, אהבת נעוריו של דני, ג'ובניק מסכן בבסיס של חיילים מורעלים. מאיה מגיעה לבסיס ומביאה לחיילים חיסונים שהופכים אותם לזומבים. ודני ומאיה מנסים להיחלץ מהמצב. הסרט הוקרן בפסטיבל אייקון ובפסטיבל "פרנגידיר" ובפסטיבלים בעולם.
בטלוויזיה שיחקה בתפקיד אורח גם בסדרה "מעצר בית".
וכן השתתפה בפרסומות לYes, משרד הבריאות, חברת ג'וינט ובקטלוג לבגדי מעצבת "אחיות".
שיפריס למדה משחק מול מצלמה אצל רותי דייכס ואצל משה איבגי. וכמו כן בעלת תעודת הוראה ותואר ראשון בבימוי והוראה מסמינר הקיבוצים.
תפקידים > סרטים

| סרט | במאי | סוג | תפקיד | שנה | מידע נוסף |
| --- | --- | --- | --- | --- | --- |
| מורעלים | דידי לובצקי | סרט אימה קומי (50 דקות) | מאיה | 2011 | פסטיבל אייקון TLV, פסטיבל הסרטים הבינלאומי חיפה, הוצג בסינמטק תל אביב, בצפייה ישירה באוזן השלישית, שודר בערוץ 2, השתתף בפסטיבלים בגרמניה ובארצות הברית |
| למה השמש | אפרת קופמן | סרט גמר, בית הספר מעלה (22 דקות) | מעיין | 2010 | השתתף בפסטיבל הקולנוע ירושלים, פרס הבוגרים לסרט העלילתי, בית הספר "מעלה" 2011. הסרט הטוב ביותר בפסטיבל הבינלאומי לסרטי סטודנטים, שיפריס זכתה בציון לשבח על המשחק 2012 |
| טוב שחזרת הביתה | ליאור חפץ, טל אורן | סרט אימה קצר, במימון קרן רותם מוריה |  | 2006 | שודר בMGM, הוקרן בסינמטק תל אביב, השתתף בפסטיבלים בארצות הברית, בהם פסטיבל "Screamfest" - פסטיבל סרטי אימה, הוליווד |
| מר טלוויזיה |  | פרויקט סרטים של 48 שעות |  |  | זוכה חביב הקהל |
תפקידים > טלוויזיה

| תוכנית/סדרה | ערוץ | במאי | תפקיד | שנה |
| --- | --- | --- | --- | --- |
| מעצר בית | ערוץ 2 | רועי פלורנטין | דיקלה, תפקיד אורח | 2010 |
| ילדות רעות | ערוץ 24 | עדי בנימינוב | עינב, תפקיד אורח | 2006 |
תפקידים > תיאטרון

| הצגה | תיאטרון | מחזאי | במאי | תפקיד |
| --- | --- | --- | --- | --- |
| ציפור שחורה | תיאטרון תל אביב | דייוויד הרואר | אלחנן שפירא | אונה |
| דמעותיה המרות של פטרה פון קאנט | בית צבי | ריינר ורנר פאסבינדר | גיא אלון | גבריאלה |
| יום גג | בית צבי | גור קורן ע"פ "היום חג" של אנטוניו בוארו ואיחו | סלבה מלצב | דניאלה |
| מאדאם דה-סאד | בית צבי | יוקיו מישימה | ג'ורג' מילטינאנו | שרלוט |
איגוד תעשיית ההקלטות הניגרי

| --- | --- |

 תחום:  תעשיית המוזיקה 
 מדינה:  ניגריה 
 מטה הארגון:  לאגוס 
 תקופת הפעילות:  20 בפברואר 2023 – הווה (שנה) 
 אתר רשמי
 
איגוד תעשיית ההקלטות הניגרי (באנגלית: TurnTable Certification System of Nigeria; בראשי תיבות: TCSN) הוא הארגון המרכזי המייצג את ענף ההקלטות של ניגריה.
היסטוריה

ב-20 במרץ 2021, המגזין הנגירי טורן-טייבל (אנ') והארגון הניגרי WeTalkSound הודיעו על הקמתו של האיגוד, תחת ראשי התיבות RCN, אשר יעניק אישורי הקלטות מוזיקה מסוג זהב, פלטינה ויהלום, כאשר הספים לקבלת תואר הקלטה היו 2,500, 5,000 ו-10,000 בהתאמה. באוגוסט 2021, לאחר הענקה של 92 אישורי הקלטה, האיגוד הפסיק לפעול. ב-19 בפברואר 2023, האיגוד הוקם מחדש על ידי איומאדה אוריואובו וסימולולואה אדגקוק, והחל לפעול ביום שלאחריו.
הסמכה להקלטת מוזיקה

האיגוד אחראי על הענקת אישורי הקלטת מוזיקה בניגריה על סמך נתוני הזרמת מוזיקה והורדת מוזיקה בלבד:
| סוג הסמכה | מאז 20 בפברואר 2023 |
| --- | --- |
 כסף: 12,500
 זהב: 25,000
 פלטינה: 50,000
 פלטניה ×2: 100,000
| סוג הסמכה | מאז 20 בפברואר 2023 |
| --- | --- |
 כסף: 25,000
 זהב: 50,000
 פלטינה: 100,000
 פלטניה ×2: 200,000
הערות שוליים

↑  Ihekire, Chinonso (20 במרץ 2021). "Nigeria Begins Music Certification With Gold, Platinum Awards". The Guardian Nigeria News. ארכיון מ-2023-03-12. נבדק ב-12 במרץ 2023. {{cite web}}:  (עזרה)
↑  Osikoya, Wonu (20 בפברואר 2023). "TurnTable Launches New Certification System, TCSN | NATIVE". The NATIVE. ארכיון מ-2023-06-08. נבדק ב-12 במרץ 2023. {{cite web}}:  (עזרה)
↑  Flames, Charles. "TurnTable launches certification system under new arm, TCSN". City 105.1 FM. ארכיון מ-2023-03-20. נבדק ב-12 במרץ 2023. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איגוד תעשיית ההקלטות הניגרי".
אין מולטיפליקיבוס קוריס

אין מולטיפליקיבוס קוריס (לטינית In Multiplicibus Curis) היא האנציקליקה החמש-עשרה שפרסם האפיפיור פיוס השנים עשר, והיא ניתנה באחוזתו בקסטל גנדולפו ליד רומא, ביום 24 באוקטובר 1948. האנציקליקה מתמקדת במלחמה בארץ ישראל. האפיפיור הביע בה את תקוותו לסיומה ולשלומם של המקומות הקדושים. שמה של האנציקליקה, המונה עשרה סעיפים, נגזר משלוש מילותיה הראשונות שמשמעותן "בין העניינים הרבים הטורדים (את הכס הקדוש)".
בראשית דבריו עמד האפיפיור על מקומה הייחודי של ארץ ישראל בראש דאגותיו, בשל המלחמה הנמשכת בה והגורמת לסבל אנושי כבד (סעיף 1). הוא הביע את דאגתו מהרס מבנים קדושים ואת חששו מפגיעה במקומות הקדושים המרכזיים (סעיף 2). האפיפיור עמד על מאמצי הוותיקן למנוע את הקרבות עוד בטרם פרצו, וקבע כי שלום יושג רק אם יתבסס על עקרונות האמת והצדק (סעיפים 3 ו-4). האפיפיור התייחס לסיוע שמגיש הכס הקדוש לנפגעי פעולות האיבה ולפעולותיו למענם במדינות הקתוליות (סעיף 5), וכן עמד על חשיבות התפילה למען שלומם ולמען שלומם של המקומות הקדושים (סעיפים 6 ו-7). הוא הפציר במקבלי ההחלטות לשים את לבם לירושלים ולהעניק ערובות מתאימות לביטחונם ולשלומם של המקומות הקדושים בה, וציין את הצורך בהבטחת גישה חופשית לכל המקומות הקדושים בארץ ישראל ובמתן ערובות שיבטיחו את חופש הפולחן בה (סעיף 8). האפיפיור סיים את האנציקליקה במשאלה כי העלייה לרגל של הנוצרים למקומות הקדושים תתחדש בקרוב (סעיף 9).
איגוד תעשיית ההקלטות הפולני

| --- | --- |

 תחום:  התעשייה הפונוגרפית
 מדינה:  פולין פולין
 משרד ראשי:  ורשה
 מטה הארגון:  פולין
 יושב ראש:  אנדז'יי פוצ'ינסקי
 תקופת הפעילות:  11 ביולי 1991 – הווה (33 שנים)
 zpav.pl
 קואורדינטות:  52°13′28″N 21°02′26″E﻿ / ﻿52.224355555556°N 21.040455555556°E﻿ / 52.224355555556; 21.040455555556
  (למפת ורשה מוגדלת) מיקום המטה(למפת ורשה רגילה) מיקום המטה
 
איגוד תעשיית ההקלטות הפולני (בפולנית: Związek Producentów Audio-Video; באנגלית: Polish Society of the Phonographic Industry ובקיצור: ZPAV) הוא ארגון העוקב אחר כמעט כל ההיבטים של ענף ההקלטות בפולין. האיגוד הוקם ב-11 ביולי 1991.
אנדז'יי פוצ'ינסקי הוא היו"ר של איגוד תעשיית ההקלטות הפולני.
תעודות על מכירות

איגוד תעשיית ההקלטות הפולני מעניק תעודות זהב, פלטינה ויהלום על מכירות של סינגלים, אלבומים ואלבומי וידאו (המספרים בסוגריים היו בתוקף להקלטות עד לשנת 2005):
| סוג | סוג | סוג | זהב | פלטינה | יהלום |
| --- | --- | --- | --- | --- | --- |
| סינגל\סינגל מקסי | סינגל\סינגל מקסי | סינגל\סינגל מקסי | 10,000 | 20,000 | 100,000 |
| אלבום | פופ | בינלאומי | 10,000 (20,000) | 20,000 (40,000) | 100,000 (200,000) |
| אלבום | פופ | מקומי | 15,000 (35,000) | 30,000 (70,000) | 150,000 (350,000) |
| אלבום | קלאסי\ג'אז\בלוז | קלאסי\ג'אז\בלוז | 5,000 | 10,000 | 50,000 |
| אלבום | פסקול | פסקול | 10,000 | 20,000 | 100,000 |
| אלבום | קלאסי - פופולרי | קלאסי - פופולרי | 5,000 (10,000) | 10,000 (20,000) | 50,000 (100,000) |
מוענקות גם תעודות פלטינום מוכפלות, עד להגעה לרמת "יהלום" (למשל אלבום של אגניישקה חילינסקה זכה לדרגת פלטינה*3 כאשר עבר 60,000 מכירות).
| Variant | Variant | זהב | פלטינה | יהלום |
| --- | --- | --- | --- | --- |
| סינגל | סינגל | 5,000 | 10,000 | 50,000 |
| די וי די/VHS etc. | פופ | 5,000 | 10,000 | 50,000 |
| די וי די/VHS etc. | קלאסי\ג'אז | 2,500 | 5,000 | 25,000 |
ראו גם

איגוד תעשיית ההקלטות האמריקאי
איגוד תעשיית ההקלטות הבריטי
הערות שוליים

1 2  Bundesverband Musikindustrie: Aufgaben + Ziele, web.archive.org, ‏4 באפריל 2010
| --- | --- |
בקרת זהויות :  NLP: a0000002012252  VIAF: 302368667   WorldCat (עם VIAF): 302368667